Gera Sibil sa Myanmar (2021–presente)

An Gera Sibil sa Myanmar (), na inapod man Myanmar Spring Revolution, asin People's Defensive War, sarong padagos na gera sibil kasunod sana sa Insurhensyang pasige sa Myanmar na orog buminoag resulta kan 2021 coup d'état militar asin an pigbunga kaining madahas na pagpapa'untok kan anti-coup'ng mga protesta.

Sa mga bulan na suminunod sa coup, an oposisyon naghiro nang magkaburunyog asin nakikampi na sa National Unity Government, na nagbungsod na nin opensiba laban sa junta. Kan 2022, an oposisyon kontrolado na an mahiwas na mga lugar pero totoo bakong mga lugar na dusok sa populasyon. Sa dakul na mga baryo asin mga banwa, an pag'aatake kan junta nagpadulag sa ginatos na ribong mga tawo na magrarayo sa mga tagong lugar Mala ta kan ikaduwang anibersaryo kan coup, kan  Febrero 2023, an chairman kan junta kan State Administration Council, na si Min Aung Hlaing, inako na nakahulpos sa saindang epektibong kontrol an "sobra sa katulohan " kan mga baro-banwaan. Mga independyenteng paramasid an tunay na estadistika mas halangkaw pa diyan, na pwede ngani na mga 72 na sana sa 330 na mga banwaan an natatadang yaon sa kontrol kan Tatmadaw, totoo kabali igdi mga mayor na mga lugar na sentro nin populasyon.

Sa pagtongtong nin Septyembre 2022, 1.3 million na katawo an internal na nagkaurukag asin napahale sa mga lugar ninda, asin sobra sa 13,000 na kaakian an nagkagaradan. Pag'abot Marso 2023, an UN pigtantya na poon kan nangyari an coup, 17.6 million katawo sa Myanmar nangangaipo nin asistensya pangtawo, manta 1.6 million an mga nagkaurukag sa lugar, asin 55,000 na mga edipisyo nin mga sibilyan an nagkagaraba'. Nagsasabi an UNOCHA na sobra sa 40,000 katawo an nagturulas pasiring sa mga kataraid na nasyon.

Kan Oktobre 2023, an Burmese medya nagbabareta na an mga hababang mga ranggong kaayon sa Tatmadaw naghaharale na, huli ta nagigin komun an pagdulag asin an habang morale. Pinagreport man na an Tatmadaw kontolado na sana an hababa sa 40% kan nasyon. Kan kaamayi kan Nobyembre kan  parehong taon, pinaghareta na tolong armadong grupo sa norte kan Burma, an MNDAA, TNLA, asin AA, an opisyalmente naki'entra na sa gera. An sarong pahayag kan tolo iyo na nasikop ninda an sobra sa 80 base militar kabali an kadolon na banwa nin Chinshwehaw.

Toltolan